મૂળ ભાણવડના વેરાડ ગામના અને ત્યાં ખેતીકામ કરતા વલ્લભભાઈ વાલજીભાઇ સોનગરા અને પત્ની મંજુરબેન સોનગરા નામનું સતવારા વૃદ્ધ દંપતી ગઈકાલે રાજકોટમાં કોઠારીયા રોડ ઉપર સનાતન પાર્કમાં રહેતા પુત્રને ત્યાં આવ્યું હતું આજે વહેલી સવારે છ વાગ્યે તેઓ જસદણ દવા લેવા માટે જવા નીકળ્યા હતા અને ગોંડલ ચોકડીથી કોઠારીયા ચોકડી વચ્ચે પિરવાળી નજીક રસ્તો ઓળંગી રહ્યા હતા ત્યારે માતેલા સાંઢની જેમ આવેલા જી જે ૧૨ એ યુ ૫૬૩૯ નંબરના ટ્રકચાલકે દંપતીને ઠોકરે ચડાવ્યું હતું અને બંને ફંગોળાઈ ગયા હતા ટ્રકચાલક અકસ્માત સર્જી નાસી જતા લોકોના ટોળા એકઠા થઇ ગયા હતા અને દંપતીને સારવાર અર્થે સિવિલ હોસ્પિટલે ખસેડ્યું હતું પરંતુ અહીં મંજુબેનનું મૃત્યુ નીપજ્યું હતું જયારે પતિ વલ્લભભાઈને પગમાં ઇજા થઇ હતી સંતાનમાં બે દીકરા અને ત્રણ દીકરી હોવાનું જાણવા મળ્યું છે કોણ જાણતું હતું કે રાજકોટમાં રહેતા અને કારખાનું ધરાવતા પુત્રને ત્યાં માતાની આ અંતિમ મુલાકાત હશે બનાવ અંગે આજી ડેમ પોલીસે ગુનો નોંધી અકસ્માત સર્જી નાસી છૂટેલા ટ્રકચાલકની શોધખોળ હાથ ધરી છે.